Клатовы

Кла́товы, чеш. Klatovy, нѣм. Klattau, лат. Clatovia — город в Чехии, другый найвекшый город Плзеньского края, центер окреса Кла́товы. Полога Кла́товы лежать в подгорю Шумавы о 40 км на юг од Плзня на меджинародной дорозѣ E53, около 40 км од нѣмецкой границѣ. Вдякы своей полозѣ достав город назывку Брама Шумавы. Окрес Од року 1960 Клатовы суть центром окреса розлогов 1940 км2, до котрого входять 84 села и 11 векшых населеных пунктох зо статусом города. Обывательство окреса чинить 87 524 особ. История Город основаный в року 1260 зо статусом кральовского города. В XV. сторочу то была остоя гуситского руху. Ядро города доднесь заховало свою историчну подобу главной площади з формов квадрата о сторонах 100 м. При главной площади суть архитектурны памяткы XVI. стороча, бѣжно познаваны, яко Чорна Турня и Бѣла турня. Под костелом Непоскверненого Зачатя Панны Марии находять ся катакомбы, де до року 1783, коли то заказав император Йозеф II., были погребы з мумификациев, а доднесь суть захованы около 30 йезуитскых мумий. Символы Клатовох Вызнамны родаци Вацлав Матѣй Крамериус (1753–1808), выдаватель, новинарь, писатель Любор Нидерле (1865–1944), слависта, антрополог, етнограф, археолог и музейник Жерела и одказы Официалный сайт города Референции